Diari Oficial de la Generalitat Valenciana


Sumari del DOGV 4995, del 28-04-2005 (2005/4319)

Informació pública de l'alternativa tècnica del programa d'actuació integrada del pla parcial La Solana del sòl apte per a urbanitzar de Parcent (Alacant).
-----------------------------------------------------------------------------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4319


Organisme emissor
:   Arenal Parcent, SL

Tipus de document
:   Anunci

Informació pública de l'alternativa tècnica del programa d'actuació integrada del pla parcial La Solana del sòl apte per a urbanitzar de Parcent (Alacant). [2005/F4319]
  
Arenal Parcent, SL, domiciliada a Parcent (Alacant), plaça de Colom, número 1, CIF número B-03428307, als efectes del que s'establix en els articles 46 i 48 de la Llei Reguladora de l'Activitat Urbanística (LRAU), sotmet a informació pública el següent:
  
1r. Una alternativa tècnica per al desenvolupament del programa d'actuació integrada de la unitat d'execució única del pla parcial La Solana del sòl apte per a urbanitzar de Parcent. La proposta de programa es compon de memòria de l'alternativa tècnica, pla parcial d'ordenació del sector amb annex d'homologació i avantprojecte d'urbanització.
  
2n. La dita proposta de programa se sotmet a informació pública, durant 20 dies hàbils, a comptar des de la publicació d'este anunci en el Diari Oficial de la Generalitat Valenciana; i podrà ser examinada a:
  
- Notaria de Francisco José Mondaray Pérez, situada al carrer del Pintor Ruano Llopis, número 12, d'Orba (Alacant), on s'ha protocol·litzat esta documentació, que es pot consultar en dies hàbils en horari de 10.00 a 14.00 hores. Qualsevol persona podrà obtindre còpia de l'acta de protocol·lització de la documentació, a càrrec seu, o sol·licitar que se li exhibisca esta.
  
- Ajuntament de Parcent, situat al carrer de l'Ajuntament, número 11, en dies i hores d'oficina. Es fa constar que un exemplar complet de la documentació es va depositar el dia 7 d'abril de 2005 (número de registre d'entrada 492).
  
3r. Dins del termini d'informació pública esmentat podran presentar-se, davant de l'Ajuntament de Parcent, al·legacions al programa i també altres alternatives tècniques que pretenguen competir amb la que s'exposa al públic, sense perjuí del dret de pròrroga previst en la llei esmentada.
  
4t. Una vegada finalitzat el termini indicat, o el de pròrroga si és el cas, en els cinc dies hàbils següents es podran presentar davant de l'ajuntament, en plica tancada, proposicions juridicoeconòmiques per a executar qualsevol de les alternatives tècniques que s'hagen formulat.
  
L'acte d'obertura de pliques tindrà lloc a l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions.
  
5é. Als efectes previstos en l'article 59.4t de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix així mateix als titulars de béns i drets afectats per l'actuació, per si no fóra possible la notificació individualitzada a algun d'ells. La present publicació val a tal efecte per als que siguen desconeguts, s'ignore el lloc de notificació o, intentada esta, no s'haguera pogut practicar.